ताप्ती श्रवण माला में ढंका रहेगा पंडाल, अलाव भी जलाएंगे -चिटनीस
बुरहानपुर | प्रोफेसर बृजमाेहन स्मृति न्यास 27 दिसंबर से तीन दिनी ताप्ती श्रवणमाला कराएगा। इसमें 2 हजार से अधिक लोग शामिल होंगे। बढ़ती ठिठुरन को देखते हुए ठंड से बचाव के लिए तिलक हॉल में व्यवस्थाएं जुटाई जाएंगी। पंडाल साइड और ऊपर से ढंका रहेगा। इससे ठंडी हवा रुकेगी। पंडाल में अलाव भी जलाए जाएंगे। बैठने के लिए आधी जगह पर गद्दे और बाकी जगह में कुर्सियां लगाई जाएंगी।
शुक्रवार को द्वारकापुरी स्थित निवास पर विधायक अर्चना चिटनीस ने पत्रकारों को यह जानकारी दी। उन्होंने श्रवण माला से जुड़ी बातों पर चर्चा की। विधायक ने कहा- श्रोताओं को ठंड से बचाने के लिए पर्याप्त व्यवस्था की जाएगी। 20 से 50 साल तक के लोग श्रवण माला में शामिल हों। एक दिन में दो विषय पर वक्ता बोलेंगे। किसान, डॉक्टर, वकील, इंजीनियर, व्यवसायी, विद्यार्थी जरूर पहुंचे। गंभीर विषयों पर जानकारी लें। इसे प्रयोग में लाकर शहर अौर देश की सेवा में भागीदार बनें। समापन कार्यक्रम को भाजपा के राष्ट्रीय उपाध्यक्ष डॉ. विनय सहस्त्रबुद्धे भी संबोधित करेंगे। इस दौरान पंडित तेजपाल भट्ट, डॉ. मेजर गुप्ता, होशंग हवालदार, रमेश पाटीदार व गिरीश शाह थे।
hin_Deva hin_Deva hin_Deva